Onsdag morgen omkring klokken seks blev Nordjyllands Beredskab kaldt ud til en brand i et parcelhus på Griegsvej i Frejlev. En brand, der begyndte i et udhus, vækkede den sovende familie, som hurtigt fik ringet 112. - Da vi kommer der ud, er der klare flammer op gennem hele taget, siger Jakob Schmidt, der er indsatsleder hos Nordjyllands Beredskab i Aalborg. Beredskabet fik så vidt muligt flammerne under kontrol, men ilden havde allerede taget så meget fat i udhuset, at det ikke stod til at redde. - Hele tagkonstruktionen blev ødelagt ved branden, men ilden bredte sig ikke nedad i huset, måske fordi taget var meget kraftigt isoleret, siger Jacob Schmidt. Beredskabet kan endnu ikke sige noget om brandårsagen. Ingen er kommet til skade under branden.

Referat:
Onsdag morgen blev en familie i Frejlev vækket, da der var udbrudt brand i deres hus.